25.04.24

**הנדון: עדכון בנושא "שינויים במערך השמירה ביישוב נירית"**

תושבים יקרים,

אבקש לעדכן אתכם, אודות שינויים משמעותיים במערך השמירה ביישוב נירית, שיכנסו לתוקף החל מיום רביעי ה 1.5.2024 .

על פי החלטת צה"ל ומשרד הביטחון, החל מה 1.5.2024 תצומצם משמעותית מצבת אנשי המילואים שהועמדו לטובת אבטחת היישובים ביהודה ושומרון והיישובים צמודי הגדר, ובכללם נירית (סה"כ 47 יישובים).

ליישוב נירית הוקצו 4 אנשי מילואים שיסיעו יחד עם רבש"צ נירית בשמירה על היישוב.

עם היוודע כוונת צה"ל ומשרד הביטחון לצמצם משמעותית את כמות אנשי המילואים ביישובים, פעלנו ואנו ממשיכים לפעול יחד עם ר' המועצה והנהגות היישובים, מול הגורמים הבכירים ביותר בצה"ל ובמשרד הביטחון, לשנות החלטה זו.

לאור הצמצום בכמות אנשי המילואים העומדים לטובת אבטחת היישוב נירית, אבטחת היישוב החל מה 1.5.2024 תכלול:

* מ 06:00 עד 22:00 – משמרות של שומר יחיד איש מילואים עם נשק ארוך בש"ג היישוב.

בעת קבלת התרעה מהגדר, השומר בשער היישוב יסגור את השערים ויצא לסיור ובדיקת גורם וסיבת ההתראה ויחזור לש"ג עם סיום הבדיקה. בזמן היעדרות השומר מה ש"ג, תושבי היישוב יכלו להיכנס ליישוב עם רכבם כרגיל, באמצעות המצלמה או הטלפון.

* מ 22:00 עד 06:00 – שומר חברת השמירה בש"ג ומשמרות של שומר יחיד איש מילואים עם נשק ארוך, אשר יבצע סיורים לאורך גדר הביטחון של היישוב.
* רבש"צ היישוב יהיה זמין לסייע בכל אירוע או צורך ביטחוני ביישוב (בכפוף לזמינותו ביישוב).
* כיתת הכוננות של נירית המונה 16 לוחמים המצוידים עם ציוד מלא ונשק ארוך בבית, יהיו זמינים לקריאה ולפעולה (בכפוף לזמינותם ביישוב).

בכל בעיה ביטחונית שמתעוררת ניתן להתקשר לשומר 054-2100298 ולרבש"צ היישוב בטלפון 054-2100299.

בברכת המשך חג שקט, מהנה ורגוע,

איציק תורגמן

יו"ר וועדת ביטחון, נירית